Tilbake til fremtiden (TV-serie)

Tilbake til fremtiden (engelsk: Back to the Future) er en animert TV-serie basert på de tre første Tilbake til fremtiden filmene. Serien ble produsert i perioden 1991–1992 av Universal Cartoon Studios. 

I Norge gikk serien på TV3 under programblokken "Barnetreern". Serien er også blitt utgitt på VHS; alle nevnte versjoner har norsk tale.

Handling 
Handlingen foregår kronologisk i tiden etter Back to the Future Part III (1991). Dr. Emmett Brown – «Doc» – har flyttet til en gård i Hill Valley, en fiktiv by i California, sammen med sin kone Clara, deres sønner Jules og Verne, og familiens hund, som heter Einstein. Som i de tidligere filmene gjør personene i serien tidsreiser ved hjelp av en ombygd bil av merket DeLorean. Docs DeLorean ble ødelagt mot slutten av film-trilogien, men i denne serien har den tilsynelatende blitt reparert.

Tidsreisene startes i denne serien ved hjelp av stemme-aktiverte «tidskretser» i bilen. I tillegg kan hele bilen nå brettes sammen, slik at den får plass i en koffert. I tillegg til å bruke bilen kan personene i denne animasjonsserien også reise gjennom forskjellige tidsepoker ved hjelp av en spesiell damp-drevet tidsmaskin som Doc fant opp mot slutten av den tredje filmen.

Marty McFly er TV-seriens hovedperson, og kjæresten hans – Jennifer Parker – dukker også opp i endel scener. Den opprinnelige filmtrilogien fokuserte på McFly-familien, men TV-serien handler først og fremst om Brown-familien. Filmens største antagonist, Biff Tannen, dukker også opp ganske ofte.

Handlingen i de tre opprinnelige filmene fant hovedsakelig sted i Hill Valley og området rundt, mens den animerte TV-serien også tok med personene til forskjellige eksotiske steder.

Hver episode avsluttes med at Doc Brown gjør et nytt eksperiment eller en ny oppfinnelse.

Rollefigurer

Utgivelser i Norge 
I Norge ble 6 VHS kassetter med ble 12 første episodene likt fordelt mellom dem utgitt. Med Norsk tale. VHS utgivelsene i Norge heter "Tilbake til Fremtiden 1-6".

Norske stemmer 
 Magnus Nielsen som Emmett "Doc" Brown (episode 1–5) og Biff Tannen (episode 1–5)
 Harald Mæle som Emmett "Doc" Brown (episode 6–12) og Biff Tannen (episode 6–11)
 Håvard Bakke som Marty McFly
 Kirsti Grundvig som Verne Newton Brown og Clara Clayton Brown
 Hilde Grythe som Jules Brown
 Morten Røhrt som Onkel Oliver (episode 11) og Nyhetsstemme

Engelske/originale stemmer 

 David Kaufman som Marty McFly
 Cathy Cavadini som Jennifer Parker 
 Dan Castellaneta som Emmett "Doc" Brown
 Danny Mann som Einstein (sesong 1)
 Hal Rayle som Einstin (sesong 2)
 Mary Steenburgen som Clara Clayton Brown 
 Josh Keaton som Jules Brown 
 Troy Davidson som Verne Brown
 Thomas Francis Wilson Jr. som Biff Tannen

Eksterne lenker 
 

Tilbake til Fremtiden (TV-serie)

Animerte barneserier fra USA
Stop motion-TV-serier
TV-serier fra 1990-årene, fra USA